Sky Saxon

Sky "Sunlight" Saxon (oik. Richard Elvern Marsh, 20. elokuuta 1937"Sky Saxon" (muistokirjoitus), Daily Telegraph, 29.6.2009 – 25. kesäkuuta 2009) syntyi Salt Lake Cityssa, Utahissa, Yhdysvalloissa. Hän oli yhdysvaltalainen rock and roll -muusikko, joka oli 1960-luvulla Los Angelesissa vaikuttaneen psykedeelistä ja garage rockia esittäneen yhtyeen The Seedsin johtaja, laulaja ja basisti."Sky Saxon, Seeds Singer and Bassist, Dies at 63", Lehdistötiedote, TransWorld News, 25.6.2009 

Vuonna 1969 hajonneen, uraauurtavan psykedeelisen garage punk -yhtyeen the Seedsin jälkeen Sky Saxon aloitti epävakaan soolouran,. Hän nautti vahvasta kulttimaineesta, mutta ei saavuttanut koskaan suurta kaupallista suosiota.

 Ura 
Sky Saxon aloitti uransa nimellä Little Richie Marsh, esittäen makeaa, doo wop -vaikutteista teinipopmusiikkia vuonna 1962. Hän muutti nimensä muotoon Sky Saxon, koska, kuten hän itse selitti: "Sky Saxon oli minulle kuin sankarini Errol Flynn. Nimi kuulosti upealta, ja hän oli upea ja teki loistavia elokuvia."

Vaihdettuaan nimensä Sky Saxoniksi hän liittyi kahteen Los Angelesin garage-yhtyeeseen, the Soul Rockersiin ja the Electra Firesiin, ennen kuin perusti the Seedsin vuonna 1965. Seedsin ensimmäinen levy ilmestyi 1966. Yhtyeen menestys jäi vähäiseksi, lähinnä on historiaan jäänyt sen ensisingle "Pushing too Hard".Julian Cope Presents Head Heritage. Reviews, Yahowha 13 2000.
pienoiskuva|323x323px|The Seeds
The Seeds toivottivat kesän 1967 tervetulleeksi albumilla Future, joka edusti täysimittaista psykedeelistä rockia eksoottisine soittimineen ja ylellisine, taittokannellisine levypakkauksineen. Se oli yhtyeen myydyin levy, vaikka se ei noussut listalla sijaa 87 korkeammalle. 

The Seeds oli kuitenkin sen verran muodikas nimi, että he saivat cameo roolin Roger Cormanin nuorisoelokuvassa Psych Out (1968), jonka pääosassa nähtiin Jack Nicholson. 

Kuitenkin huumeet ja nopeat elämäntavat alkoivat rapauttaa yhtyettä, ja vuonna 1968 Andridge ja Savage erosivat. Savage liittyi myöhemmin Los Angelesin poliisiin (LAPD). Saxon ja Hooper perustivat tämän jälkeen Sky Saxon Blues Bandin ja nauhoittivat albumin A Full Spoon of Seedy Blues, jonka kansitekstin kirjoitti Muddy Waters. Myöhemmät yritykset elvyttää The Seeds -nimeä epäonnistuivat.

 Sooloura 
Yhtyeen virallisen hajoamisen jälkeen vuonna 1969 Saxon jatkoi satunnaista äänittämistä the Seedsin nimellä, julkaisten joukon singlejä, jotka heijastivat yhä selvemmin huumepäihteiden aiheuttamaa todellisuudesta vieraantumista. 1970-luvulla hän liittyi hippikommuuniin The Source Family, joka kuitenkin hajosi, kun sen johtaja Father Yod kuoli 1974. 

Saxon otti nimekseen Sky Sunlight Saxon ja teki levytyksiä kulttiin liittyneen yhtyeen kanssa, joka tunnettiin nimillä Source, Yodship ja YaHoWha 13 ja jossa soittivat muun muassa Djin, Octavious ja Sunflower Aquarian. Saxon teki myös omia äänitteitä, jotka julkaistiin yleensä vain postimyynnissä, mutta hänen entinen yleisönsä oli jo siirtynyt eteenpäin.

Vuodesta 1976 eteenpäin 1970-luvun lopulla ilmestyi useita albumeita, jotka julkaistiin monilla eri kokoonpanonimillä, kuten Sky Sunlight, Sunstar, Sky "Sunlight" Saxon, the Universal Stars Band, Star’s New Seeds Band ja Sunlight and the New Seeds. Vuonna 1983 ilmestyi harvinaisuuskokoelma New Fruit From Old Seeds: The Rare Sky Saxon, Vol. 1 (toista osaa ei koskaan julkaistu), joka sisälsi materiaalia jo Saxonin Seedsia edeltävältä ajalta.

Vuodesta 1978 lähtien uusia albumeita julkaisematon Saxon palasi vuonna 1984 Starry Ride -levyllä brittiläiselle Psycho-levymerkille. Albumilla soittivat Steppenwolfin Mars Bonfire (”Born to Be Wild” -kappaleen säveltäjä) sekä entisiä jäseniä yhtyeistä Iron Butterfly ja Fraternity of Man. Samoihin aikoihin kiinnostus The Seedsia kohtaan heräsi uudelleen kun losangelesilainen tyttöbändi The Bangles esitti usein kappaletta Pushin’ Too Hard.pienoiskuva|Sky Saxon Saxonin ja Bonfiren yhteistyö saavutti täyden mittansa yhtyeessä Firewall, joka debytoi vuonna 1986 albumilla A Groovy Thing (sama materiaali julkaistiin myöhemmin nimellä Destiny’s Children, mutta kappalejärjestys oli eri). Firewallillavieraili muusikoita Kalifornian uuden psykedelian yhtyeistä, kuten the Dream Syndicate, the Plimsouls, the Droogs ja Yard Trauma, mikä osoitti Saxonin pysyvän vaikutuksen ja vetovoiman erityisesti tämän sukupolven muusikoiden keskuudessa.

Samana vuonna Saxon äänitti pääosin spontaanin, harjoittelemattoman livealbumin Purple Electricityn kanssa – kertaluonteisen projektin, jossa soitti jäseniä yhtyeistä Redd Kross ja the Primates. Albumin nimi oli Private Party. Firewall palasi vuonna 1988 levyllä In Search of Brighter Colors, joka julkaistiin Yhdysvalloissa nimellä World Fantastic. Jälkimmäinen versio sisälsi useita harvinaisia 1980-luvun kappaleita, jotka korvasivat aiemman version heikommat raidat. Vuonna 1989 Saxon herätti The Seedsin uudelleen henkiin ja toimi pääesiintyjänä Summer of Love -kiertueella, jolla esiintyivät myös muut kalifornialaiset veteraanit, kuten Arthur Lee ja Love sekä Strawberry Alarm Clock.

 Viimeiset vuodet 
Myöhemmin Sky Saxon palasi asumaan Havaijille, jatkaen siellä hiljaista ja henkistä elämäänsä  Saxon vietti osan 1990-luvusta kotielämän rauhassa silloisen vaimonsa Marianna DaPellon kanssa ja kokosi puisesta laatikosta koostuvan levysarjan nimeltä God and Hair, joka sisälsi sekä Sky Sunlight Saxonin että YaHoWhan musiikkia. Hän vei The Seeds -yhtyeen takaisin kiertueelle vuonna 2003, ja he jatkoivat satunnaisesti esiintymisiä – vaikkakin vaihtuvalla kokoonpanolla – Saxonin kuolemaan saakka. Tänä aikana julkaistiin albumit Red Planet ja Back to the Garden. Kesäkuussa 2007 hän meni naimisiin Sabrina Smithin kanssa, josta tuli myös hänen liikekumppaninsa.

Vuonna 2008 hän julkaisi kokoelman The King of Garage Rock, joka sisälsi vanhoja hittejä ja muutamia cover-versioita, ja työskenteli uusien äänitysten parissa Smashing Pumpkins -yhtyeen Billy Corganin kanssa. Hänen kuolemastaan ilmoitti ensimmäisenä Facebookissa Sabrina, joka paljasti myös, että Saxonin syntymäpäivä oli 20. elokuuta, mutta ei täsmentänyt vuotta. Saxon oli joutunut Austinin St David’s -sairaalaan tulehduksen vuoksi ja kuoli munuais- ja sydämen vajaatoimintaan.

 Lähteet 

Luokka:Yhdysvaltalaiset basistit
Luokka:Yhdysvaltalaiset rocklaulajat
Luokka:Yhdysvaltalaiset rockmuusikot
Luokka:Vuonna 1937 syntyneet
Luokka:Vuonna 2009 kuolleet